Ads by Google
已為人母嘅Kathy,開口埋口都係湊仔經,佢話個老公最想仔學好啲中文,既識寫又識讀喎;因此打算安排個仔讀本地嘅學校,打好中文嘅基礎。至於,日常就會用英文、法文跟囝囝溝通,再加埋Kathy嘅屋企人係講上海話,而學校又會教普通話,咁樣囝囝就可以學識五種語言嘞。
雖然Kathy已經做咗人媽媽,但同時下一般少女一樣鍾意玩自拍。日前,東姑喺韓國護膚品牌「后」嘅飯局上撞到Kathy,趁未上菜,佢就即刻攞住部手機同品牌老闆娘Tracy玩自拍,兩位靚女咁啱又着埋差唔多款色嘅衫,似足一對孖妹咁,立即成為咗全場嘅焦點。
另外,同枱仲有久未露面嘅陳霽平,佢見到Kathy玩自拍,於是唔執輸玩埋一份,之不過當佢踎低嘅時候,因為條裙太短就春光乍洩。而當東姑想走埋去提佢時,伊人已經好醒目咁披番條圍巾遮住,反應果然夠快!